《寄傅推官尧俞》
宋代·刘攽

三川帝王宅，二周冠盖都。上公釐德化，多士盛中区。

是年诏有釐，使献贤能书。传纳事匪易，吾与夫子俱。

率马仰骐骥，治玉惭礛䃴。同舟共艰难，倾盖聊欢娱。

浮云俨高冠，白雪纷长裾。驰辞若波涛，掌握皆明珠。

诋诃讵敢然，倚办实有须。从子骖之靳，相与步骤趋。

棘围似南宫，大暑临通衢。不遗老成人，颇多君子儒。

丞相顾而叹，里闾共称誉。狂士或妄谈，众人皆揶揄。

至今颇自矜，快意胜过屠。不言世所无，请问谁弗如。

微官苦绳墨，离别天一隅。向风愿相从，不及单飞凫。

云中多宾鸿，河中多鲤鱼。契阔诚未忘，寄声当勿疏。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助釐马光纂修《资治通鉴》，充任副主编，负责汉史部分，著有《东汉刊误》等。